KRISTOFOHI A SI HIMI KƐ A SƆMƆMI NÍ TSUMI Ɔ–NÍ KASEMI WOMI March 2017
Hwɔɔmi Mɔ womi tɛtlɛɛ ɔ hami he munyu, kɛ munyu nɛ tsɔɔ Mawu Matsɛ Yemi ɔ he anɔkuale ɔ. Moo hyɛ nɔ́ nɛ a ngma a nɔ kɛ dla mo nitsɛ o fiɛɛmi munyu.
JUETLI NƐ NGƐ MAWU MUNYU Ɔ MI
Benɛ Yehowa pee Yeremia e gbalɔ ɔ, Yeremia susu kaa ní tsumi ɔ kle pe lɛ. Kɛ Yehowa wo lɛ he wami ha kɛɛ?
JUETLI NƐ NGƐ MAWU MUNYU Ɔ MI
Israel bi ɔmɛ susu kaa ke a ngɛ afɔlehi sae ɔ, Mawu maa ngɔ a yayami ɔmɛ kɛ pa mɛ. Yeremia pee kã, nɛ e kpa a yayami ɔmɛ kɛ a we osato peemi ɔ he bo.
KRISTOFOHI A SI HIMI
Ngɔɔ womiyo nɛ ɔ kɛ tsɔɔ o Baiblo mi ní kaseli níhi nɛ Yehowa Odasefohi tsuɔ kaa asafo, kɛ bɔ nɛ a to níhi a he blɔ nya ha ngɛ asafo ɔ mi.
JUETLI NƐ NGƐ MAWU MUNYU Ɔ MI
Nihi nɛ a nyɛɛ Yehowa blɔ tsɔɔmi se ngɛ blema Israel ɔ, ná bua jɔmi, tue mi jɔmi kɛ si himi kpakpa.
KRISTOFOHI A SI HIMI
Moo ngɔ foni ɔmɛ kɛ ngmamihi nɛ ngɛ mi ɔ kɛ tsɔɔ nihi nɛ a nyɛ we ní kanemi tsɔ̃ ɔ Baiblo mi anɔkualehi.
JUETLI NƐ NGƐ MAWU MUNYU Ɔ MI
Mɛni Yehowa ngɛ hlae maa tsɔɔ benɛ e de Yeremia ke e hia blɔ maa pee si tomi 300 kɛ ya Yufrate Pa a nya konɛ e ngɔ kploba mlɛ mi fimi nɔ́ ko kɛ ya laa a?
KRISTOFOHI A SI HIMI
Ke o kɛ o weku ɔ peeɔ Weku Mawu Jami daa otsi nɛ a náa he se ɔ, lɔ ɔ maa ye bua weku ɔ nɛ a hɛ be Yehowa nɔ jee. Ke ní komɛ tsiɔ nyɛ nya nɛ nyɛ nyɛ we nɛ nyɛ peeɔ Weku Mawu Jami daa a, mɛni maa ye bua nyɛ konɛ nyɛɛ pee daa?